OpenLLM-France/wikimedia huggingface dataset:
# Guia Epsilon Linux
### Guia d'instaŀlació i configuració GNU/Linux
#### CONEIX EPSILON i el Programari Lliure

    A qui va adreçada aquesta guia?
    Què és Epsilon Linux?
Com aconseguir Epsilon - En construcció!
    GNU
    Richard Stallman
    Programari lliure
    El Nucli Linux
    Linus Torvalds
    Què té d'especial Epsilon?
    Què us ofereix Epsilon?
    Escrivint amb la Consola

#### CAPÍTOL PRIMER

    INSTAĿLACIÓ d'EPSILON

#### CAPITOL SEGON

    Un cop d'ull a l'ESCRIPTORI
    Escriptori Mate
    Navegador fitxers CAJA

#### CAPÍTOL TERCER

    CONFIGURACIÓ BÀSICA
    Configuració Bàsica
    Impressió
    Configuració de la Xarxa
    Teclat

#### CAPÍTOL QUART

    MULTIMÈDIA i IMATGE

#### CAPÍTOL CINQUÈ

    FITXERS i OFIMÀTICA

#### CAPÍTOL SISÈ

    INTERNET
    Firefox
    Chromium
    Thunderbird

#### CAPÍTOL SETÈ

    JOCS

#### CAPÍTOL VUITÈ

    CONFIGURACIÓ AVANÇADA
    GRUB
    Programes de windows amb Epsilon
    Compressió d'arxius
    Contrasenya Administrador

#### CAPÍTOL NOVÈ

    SEGURETAT
    actualització del sistema
    Virus

#### CAPÍTOL DESÈ

    INSTAĿLACIÓ DEL PROGRAMARI
# Zingiber officinale (Zingiberaceae) gingebre

* Detall de la fulla
* Detall del rizoma
# Viscum album (Loranthaceae) vesc, herba joca

* Visió general
* Detall de la flor
* Detall del fruit
* Detall de la fulla
# Guia Epsilon Linux/A qui va adreçada

A tota persona que es vulgui iniciar en el sistema operatiu GNU/Linux, fàcilment i ràpidament. Està pensada per a l'usuari més novell (especialment els més joves), per això fa servir aplicacions gràfiques i intuïtives. Amb l'ajut d'aquesta guia, el lector podrà gaudir de tots els beneficis del programari lliure amb l'estabilitat i la potència de GNU/Linux d'una manera senzilla i lliure de virus.
El programari lliure no és un aparador de productes sinó un prestatge de textos. Per accedir a un aparador, calen diners per comprar; en canvi, per accedir a un prestatge, només cal el cervell i la curiositat necessària. Amb Epsilon us estalviareu molts diners.
Aquí oblidareu coses com ara craquejar programes, que a la fi és una manera de renunciar a la vostra llibertat, de contribuir al fet que les eines no lliures siguin les més difoses i, d'aquesta manera, indirectament, contribuir al monopoli del programari privatiu que, encara que no us persegueixi per fer còpies iŀlegals, sí que obliga les institucions públiques, les empreses, els instituts, les universitats, etc. a comprar les llicències. A més, això de piratejar programes o jocs, és un "rollo"!, sovint no funcionen i us fan perdre molt de temps. Heu provat Tremulous? Feu un cop d'ull a l'apartat Jocs d'aquesta guia, i veureu que també hi ha jocs "guais" amb Linux.
Proveu Linux que us agradarà. Ara bé, també pregunteu si no sabeu el què remeneu. La informació d'aquesta guia es distribueix sense cap mena de garantia. Encara que tot el que aquí hem escrit ho hem comprovat personalment, no podem respondre de la possible pèrdua de dades o de cap dany provocat per l'ús del programari de què tracta aquesta guia. Sempre és recomanable fer còpies de seguretat de les dades importants que tingueu a l'ordinador abans de fer res del que s'ha escrit aquí.
Conclusió
Encara hi ha moltes coses per aprendre sobre Ubuntu i també sobre Linux en general, aquesta guia només és una visió general des del punt de vista d'Ubuntu i, després d'haver llegit aquesta guia, hauríeu de tenir un millor coneixement d'Ubuntu i Linux. Però, Linux, en general és molt més, és una filosofia, una manera d'entendre la informàtica i el comportament humà. Compartir, ajudar, ser generós, algunes de les habituals paraules a la comunitat del programari lliure.
On anar ara? Aprendreu a fer servir el terminal? Provareu altres escriptoris (KDE, XFE, LXDE, etc.)? Això és decisió vostra. Recordeu, Linux és diversió i la gent està aquí per ajudar. Preneu-vos el vostre temps i aprengueu una mica cada dia. Sempre hi ha alguna cosa nova, no importa quant en sapigueu ja.
Gaudiu de Linux i gràcies per haver escollit Ubuntu. La comunitat d'usuaris Ubuntu.cat us dóna la benvinguda! http://ubuntu.cat
# Guia Epsilon Linux/Chromium

Chromium és un navegador d'internet creat per Google. Pretén ser més ràpid i fiable que els seus competidors tal com diuen al seu web: http://www.chromium.org/ però la realitat és que amb un ordinador més o menys actual, les diferències de velocitat no són gaire notables. Amb un ordinador vell pot ser si que val la pena utilitzar Chromium.
Altres aspectes d'aquest navegador que si val la pena esmentar són, per exemple:
Per afegir altres adreçes, en tindre-les obertes, podeu prémer l'estrella a la barra on hi ha l'adreça. La clau anglesa de la part superior dreta, a més d'accedir a diverses opcions de configuració, també teniu accés a Adreces d'interès, on podreu importar-les manualment i gestionar-les al vostre gust.
Per esmentar alguns: Google mail fora de línia, verificador de Google mail (us avisa quan teniu nou correu, molt pràctic), Google docs (útil si no us funciona el vostre programa de tractament de documents), 3D tennis, Picnik (un editor d'imatges molt complert), 3DTin (edició 3D), The Godfather (joc de gansters), Famerama (un joc en una granja), Planetarium, Scientific calculator, Google Maps, Google calendar, etc.
Aquest és el seu web: https://chrome.google.com/webstore/category/home?hl=ca
# Llibre de cuina/Receptes/Mousse de poma

La mousse de poma és un postre de poma que consisteix en una copa amb una base de compota i una capa superior de mousse. Com a decoració, consta d'un tall de poma cruixent emulant les patates xips.

## Ingredients

| Mousse 500 gr de nata líquida 200 gr de polpa de poma verda 3.5 làmines de gelatina 75 gr de sucre Pell d'1 llimona 1 branca de canyella Aigua freda | Compota 1 poma 100 gr d'aigua 50 gr de sucre 1 branca de canyella Poma xip 1 poma Almívar |

## Estris necessaris

Calen una batedora, una olla, ganivets, una espàtula de silicona, dues safates de forn, dues fulles de paper sulfuritzat, una punta de cuina, copes de còctel i una màniga pastissera.

## Preparació
### Mousse

En primer lloc, escalfeu 125 grams de la nata líquida corresponent a aquesta part juntament amb la polpa de poma, fins que aquesta estigui dissolta. Retireu-ho llavors del foc i poseu-hi les fulles de gelatina que prèviament haureu hidratat en aigua freda.
Un cop ho tingueu, semimunteu els 375 grams de nata líquida restants amb el sucre.
En darrer lloc, quan la primera mescla estigui freda, barregeu-la amb molta cura amb la nata semimuntada (aquest és els pas més crític de la recepta).

### Compota

Poseu l'aigua i el sucre junts a escalfar fins que aquesta arrenqui el bull. Poseu-hi llavors la poma i la branca de canyella, i coeu a foc lent una mitja hora a foc lent. Transcorregut aquest temps, retireu la canyella i tritureu tot la resta amb la batedora.

### Xip de poma

Talleu la poma en rodanxes ben primes i mulleu-les en almívar. Després, poseu-les entre dos papers sulfuritzat i una planxa a sobre, i enforneu a 100ºC.

### Muntatge

Per últim, només caldrà muntar els tres apartats anteriors segons es disposa a la fotografia, i ja estarà llest per a ser servit.

## Referències

Santana, Leandro. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Nata a la catalana
### Ingredients

* 1 litre de llet.
* 300 g de sucre.
* 12 rovells d'ou.
* 1 pelet de canyella.
* Pela de llimona.
* 50 g de fècula de blat de moro o de patata.
* 1 tassa de cafè, plena de llet.
* 50 g de sucre, pesat a part.

### Preparació

Posarem en un pot el litre de llet, el sucre (els 300 grams), els rovells, la canyella i la pela de llimona, col·locant el pot al foc i remenant-ho bé amb una cullera de fusta. A part diluirem, a la tassa de llet, la fècula de blat de moro i ho posarem al foc en un altre pot i, sense que arribi a bullir en cap moment, hi incorporarem la crema anterior, unint-ho tot molt bé. Ho abocarem en una plàtera, o en quatre plats individuals i, quan estigui ben freda, l'empolsarem amb els 50 grams de sucre. Amb una planxa especial metàl·lica roent torrarem aquest sucre de manera que quedi una capa daurada, com caramel, al damunt de la nata.
# Llibre de cuina/Receptes/Nero al forn
### Ingredients

* 1 quilo de nero en un sol tros.
* 1/4 de litre d'oli.
* 1/4 de quilo de cebes.
* 1/2 quilo de tomàquets frescos.
* 100 grs. de pastanagues.
* 1/2 quilo de patates.
* 1/4 de litre de vi blanc sec.
* 1 fulla de llorer.
* 1/4 de litre de brou de peix.
* 3 alls.
* 1 llimona.
* Pebre blanc en pols.
* Sal.
* Herbes fines.
* 1 tassa d'esmorzar plena de salsa all-i-oli.

### Preparació

Un cop netejat el nero, li farem uns talls al llom, li posarem sal, el suc de la llimona colat i pebre. Al damunt hi col·locarem el manat d'herbes fines. En una plata per al forn hi tirarem la meitat de l'oli i les cebes pelades i tallades a rodanxes fines, les pastanagues també pelades i tallades a rodanxes, els alls pelats i picats i la fulla de llorer. Col·locarem el peix al damunt i ho ficarem al forn, que es vagi fent a poc a poc; quan la ceba comenci d'agafar color, hi afegirem els tomàquets pelats i tallats a trossos i, al cap de10/15 minuts, les patates pelades i tallades a rodanxes d'un centímetre de gruix més o menys, així com el vi blanc. Quan les patates estiguin cuites les passarem a una plata a part, mantenint els restant al forn durant 10 minuts més. Podem guarnir la plata amb rodanxes de taronja i també empolsar el peix amb julivert fresc molt trinxat.
    El brou de peix el podem fer amb l'espina, un cap o qualsevol sobrant, aigua, sal, una mica de ceba, una mica de julivert i mig all. Un cop fet el peix, el posarem al damunt de les patates que ja teníem a la plata, i cobrirem ambdues coses amb la salsa all-i-oli.
    Les herbes fines poden ser: farigola, llorer i julivert lligat tot en un sol manat.
# Llibre de cuina/Receptes/Mousse de vainilla amb peres al vi

La recepta mousse de vainilla amb peres al vi és un postre de degustació gourmet que compta amb una mousse amb una base de planxa de xocolata, i banyada amb una reducció de peres al vi.

## Ingredients

| Planxa de xocolata 2 rovells d'ou 100 grams de sucre 25 grams de farina fluixa (de rebosteria) 25 grams de cacau en pols 65 grams de clares d'ou | Peres al vi 4 peres 1/2 litre de vi negre 150 grams de sucre Canyella Vainilla Pell de llimona Pell de taronja | Mousse de vainilla 250 grams de llet 250 grams de nata líquida 150 grams de sucre Vainilla 100 grams de rovell d'ou 12 grams de gelatina 500 grams de nata semimuntada |

## Estris necessaris

Calen 2 olles amb tapa, planxes, cèrcols de cuina o motlles rodons, màniga pastissera, fusta de tallar i un sedàs.

## Electrodomèstics necessaris

Calen un forn i un congelador (o abatedor).

## Preparació
### Planxa de xocolata

En primer lloc, muntem els rovells d'ou i el sucre. Afegim el cacau i la farina.
Quan ho tinguem, muntem les clares i les barregem amb la mescla anterior. Ho col·loquem sobre un papel sulfuritzat i coem al forn a 200-220ºC.

### Peres al vi

Posem en una olla el vi, el sucre, les pells de llimona i taronja i la vainilla. Quan comenci a bullir el vi, afegim les peres (pelades i a daus), i coem 25-30 minuts.

### Mousse de vainilla

En aquest cas fem una crema anglesa amb llet, nata, sucre, rovells i vainilla, i la fem pujar a 85ºC a l'altra olla. Tot seguit afegim les fulles de gelatina.
Quan tinguem la mescla feta, la deixem refredar a temperatura ambient (27-28ºC) i barregem amb la nata semi-muntada.

### Muntatge

Per últim, muntarem i emplatarem segons la imatge de la dreta. Podem decorar el plat amb pera tallada pe sobre.

## Bibliografia

López Ayala, Vianney; Sanjuán, Albert. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Musclos amb tomàquet a la cassola
### Ingredients

* 1 quilo de musclos.
* 1 ceba mitjana.
* 1 llauna de tomàquet fregit.
* Sal.
* Julivert fresc.
* 1 llimona.
* Aigua.
* 1 culleradeta de café plena amb pebre vermell dolç.
* 1 tassa d'esmorzar plena d'oli.

### Preparació

Netejats els musclos, els posarem en una cassola al foc perquè es facin al vapor, sense aigua, només amb la llimona tallada en quatre porcions. En una paella amb l'oli, hi fregirem la ceba ben pelada i picada i, quan comenci d'agafar color, hi afegirem el pebre, el tomàquet fregit i un got d'aigua amb la sal corresponent i hi addicionarem, finalment, els musclos. Els courem 10 minuts a foc viu. Els servirem amb el julivert trinxat i escampat pel damunt.
# Llibre de cuina/Receptes/Musclos amb crema de gambes
### Ingredients

* 2 dotzenes de musclos.
* 1 ceba grossa.
* Julivert fresc.
* 1 pastanaga mitjana.
* Una mica d'api.
* 1 got de vi ple de vi blanc sec.
* Sal.
* Pebre blanc en pols.
* 100 grs. de mantega.
* 50 grs. de farina.
* 1 gotet de vi ple de llet.
* 50 grs. de gambes.

### Preparació

Rasparem i rentarem en diverses aigües els musclos i els posarem en una cassola gran amb la ceba pelada i tallada a rodanxes, una mica de julivert, la pastanaga pelada i tallada a rodanxes, l'api, el got de vi blanc sec, sal i una mica de pebre. Farem arrencar el bull als musclos i, quan estiguin oberts, traurem totes les closques apartant-los un moment del foc. Fondrem a part la meitat de la mantega, li incorporarem la farina i ho barrejarem bé deixant-ho daurar lleugerament i afegint-hi la salsa dels musclos (colada) i, si convé, una mica de llet. Ho deixarem coure 10 minuts. Rentarem les gambes, les pelarem i les aixafarem al morter i després de barrejar-les amb la mantega restant, les passarem per un sedàs. Si volem aconseguir aquesta crema més refinada hi podem barrejar un decilitre de nata fresca i un gotet dels de licor ple de cava. Cobrirem els musclos amb la salsa i els servirem a taula.
# Llibre de cuina/Receptes/Mousse gambes i gelatina tomata

La recepta mousse gambes i gelatina tomata és una textura de mousse de gamba amb una decoració de gelatina de tomata, presentat en una copa.

## Ingredients

* 300 grams de gambes.
* 40 grams de mantega.
* 3 cullerades soperes d'oli d'oliva
* 2 cullerades soperes de farina.
* 1 got d'aigua de llet freda.
* 1 1/2 fulles de cua de peix.
* 1 rovell d'ou
* 2 clares
* sal
* 1 pot petit de tomàquet triturat
* 1 dent d'all
* Pebre negre
* Sacarina o sucre
* 4 fulles de gelatina neutra

## Preparació

Pelem les gambes i reservem les cues. En una paella posem mantega i afegim les gambes mentre ho xafem amb la mà de morter. Colem el suc. En una paella posem la mantega i dos cullerades d'oli i mentre remenem posem la llet. Quan estigui homogeni, afegim el suc dels caps i les cues de gamba, deixant coure uns cinc minuts tot remenant. Traíem del foc, salem i afegim el rovell d'ou remenant fins homogeneïtzar. En un cassó petit a foc molt lent posem 3 o 4 cullerades d'aigua, i li afegim la cua de peix tallada a trossets petits, i es remena. Quan estigui ben fosa, l'aboquem sobre la paella colant-la amb un colador fi, i ho remenem igualant de nou tot. Muntem les dues clares que tenim preparades a punt de neu, i li afegim una mica de sal. A la paella afegim els rovells muntades.

## Estris necessaris

Els estris que calen són un colador fi, paelles, morter, ganivets, peladors de tomàquet, bols.

## Referències

Vargas, Vorg; Rueda, Pablo. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Musclos a La Riba
### Ingredients

* 1 quilo de musclos.
* 1 got d'aigua ple d'aigua.
* 2 cebes mitjanes.
* 1 quilo de tomàquets.
* Sal.
* Una mica de sucre.
* Julivert fresc.
* 3 cullerades grosses plenes de llard.

### Preparació

Netejats els musclos, els obrirem en una cassola al foc amb aigua. Un cop oberts els traurem la mitja closca buida, i les altres amb el musclo a dins les posarem en una plata. Prepararem una bona salsa de tomàquet amb el llard, ceba, tomàquet, sal i una mica de sucre. Feta i espessa la salsa, en posarem una mica a cada un dels musclos i també, al damunt, julivert fresc ben trinxat.
# Llibre de cuina/Receptes/Musclos a la catalana
### Ingredients

* 1 quilo de musclos.
* 1 tassa d'esmorzar plena d'oli.
* 1 ceba grossa.
* 2 tomàquets mitjans.
* 1 all.
* Julivert fresc.
* Sal.
* Pebre blanc en pols.
* 1 got d'aigua ple de vi blanc.

### Preparació

Rasparem i rentarem bé els musclos i els posarem en una cassola, amb una mica d'aigua freda, sal i pebre, els courem tapats. En una paella al foc amb l'oli hi fregirem la ceba pelada i tallada fina, després els tomàquets trossejats, l'all i el julivert i, finalment, hi afegirem l'aigua on s'han cuit els musclos (colada). Reduirem el vi blanc en una cassola al foc, tirant-hi després els musclos i els cobrirem amb la salsa preparada abans. Al moment de servir-los a taula, els empolsarem amb julivert tallat molt fi.
# Llibre de cuina/Receptes/Mèdula gratinada
### Ingredients

* 700 grs. de mèdula.
* 1 cullerada grossa plena de mantega.
* Julivert fresc.
* 1/2 litre de salsa beixamel.
* 50 grs. de formatge ratllat.
* Sal.
* Aigua.

### Preparació

Rentarem i courem la mèdula en aigua amb sal, una vegada cuita l'escorrerem i la tallarem a bocins petits els quals barrejarem amb la salsa beixamel, no gaire espessa, els col·locarem en una plata de forn o bé en quatre cassoletes individuals. L'empolsarem amb el formatge ratllat, hi tirarem dues o tres boletes de mantega i ho ficarem al forn a gratinar. Ho servirem de seguida a les mateixes cassoletes. Al moment de servir-ho hi podem tirar una mica de julivert picat molt fi.
# Llibre de cuina/Receptes/Farcidures de Tula

Les farcidures de Tula són unes boles de patata ratllada, de la mida d'un puny, que se serveixen per acompanyar aus i carns. Formen part de la cuina tradicional occitana.
* Temps de cocció: 2h + 1h
* Temps de preparació: 1/2h

## Ingredients

* 5kg de patates, millor si són ben grans
* 1kg de costella de porc salada
* 1 andouille
* 100g de llardons, o llard de cansalada o de pernil
* 4-6 fulles de bleda
* 1 ceba
* 4-6 dents d'all
* julivert fresc
* 1 fulla de llorer
* 2-3 clavells o claus d'espècia
* sal
* pebre negre

## Preparació

Claveu els clavells a la ceba pelada. Poseu-la en una cassola amb el llorer i la carn, cobriu-lo amb aigua freda i poseu-lo al foc. Al cap d'una hora afegiu l'andouille.
Mentrestant, ratlleu les patates utilitzant els forats de mida gran (sovint n'hi ha dos tamanys) del ratlladors. Poseu-les sobre un drap net, envolique-les i feu una mica de pressió per assecar-les bé. Trinxeu finament els tous de les fulles de les bledes, rentades i escorregudes, i barregeu-les amb les patates salpebrades. Preneu porcions grans d'aquesta barreja i formeu boles amb les palmes de les dues mans i pressionant-les. Trinxeu l'all i un volum igual de julivert i barregeu-lo amb el llardó. Preneu una nou de llardó aromatitzat i claveu-la amb el dit al cor d'una bola de patata, doneu-li forma de nou per tancar el forat. Opereu de la mateixa manera per afegir el llardó a cada bola.
Feu bullir la cassola amb el caldo de la carn, l'andouille, etc. i afegiu-hi les boles de patata. Coeu durant una hora més, fent xup-xup.
Escorreu les boles de patata i serviu-les calentes per acompanyar un plat de carn. Les que sobrin es poden menjar amb l'andouile tallada a rodanxes grosses i la costella, com si fos una carn d'olla, en un altre àpat.

## Comentaris i variants

Una andouille és una mena de botifarra feta amb tripes de porc, si no en podeu trobar podeu substituir-la per tripes o no posar-hi res. Alguns la couen per separat, en una cassola amb aigua inicialment freda, i al final ajunten els sucs de les dues cassoles per obtenir el brou de coure les farcidures.
A Occitània abans es conservava la carn confitada (cuita molt a poc a poc en greix del mateix animal) o bé assecada, de manera semblant a com fem amb el bacallà. En aquest cas calia desprès posar-la en remull per desalar-la i rehidratar-la. Ara encara es fan les dues coses, però perquè els agrada menjar-ne de tant en tant (com fem nosaltres amb el bacallà, per exemple, o les anxoves en conserva). Sinó teniu aquesta carn, podeu fer-ne servir de fresca o una mica de cansalada magra, que no serà el mateix però sí força semblant.
Aquesta manera de coure, posant tots els ingredients amb l'aigua al foc quan encara és freda, és molt típica de la cuina tradicional llemosina (a Occitània). L'addicció dels tous d'algunes bledes per donar color també, i més concretament de Tula. A d'altres llocs prefereixen el cibulet o d'altres herbes. Podeu posar-ne menys o, fins i tot, no posar-ne.
L'original es fa amb un forat de ratllador especial, com el de la nou moscovada però més gran. De tota manera amb un ratllador normal també es pot fer.
# Llibre de cuina/Receptes/Farcit de Carnaval (amb arròs)
### Ingredients

* Arròs bullit.
* Ous.
* All i julivert
* Mosses o culanes.
* Panses.
* Cansalada virada (de la papada)
* Sal.

### Preparació

Feu arròs bullit, procurant que no us quedi ni tou ni cru i barregeu-lo amb les panses, la cansalada virada, els ous, l'all i el julivert. Un cop salada i ben remenada, embotiu la massa a les mosses, procurant de no apretar-lo perquè no es rebenti durant la cocció. Escaldeu-lo dins d'una cucota. Deixeu-lo refredar abans de menjar-lo.
# Llibre de cuina/Receptes/Farro de Tarragona
### Ingredients

* 200 grs. de pèsols desgranats.
* 200 grs. de faves desgranades (poden ser congelades).
* 250 grs. de mongetes blanques seques.
* 2 patates mitjanes.
* 1 col petita que sigui verda, per a l'olla o potatge.
* 1 os de porc salat.
* 100 grs. de fideus gruixuts
* 1 cullerada grossa plena de llar.
* 2 litres d'aigua.
* Sal.
* 1/2 cullerada grossa de farina.

### Preparació

Posarem l'aigua en un recipient al foc amb l'os de porc i el deixarem coure uns 50/60 minuts. Hi afegirem les mongetes (ja posades en remull la vigília), la col ben trinxada, els pèsols, les faves, les patates pelades i tallades a quadres, i que tot junt vagi coent-se uns 50/60 minuts més. Passat aquest temps hi afegirem els fideus i el llard enfarinat, així com la sal que encara no l'havíem posada. Servirem el potatge així que els fideus siguin ben cuits.
# Llibre de cuina/Receptes/Faves al tombet
### Ingredients

* 1 quilo de faves tendres desgranades.
* 1 enciam gros.
* 4 grs. d'alls tendres.
* 1 llesca de pa sec.
* 1 raig de vinagre.
* Pebre blanc en pols.
* 1 culleradeta de cafè plena de pebre vermell dolç.
* 3 cullerades grosses plenes d'oli.
* 1 gotet de vi ple d'aigua.
* Sal.

### Preparació

Trinxarem l'enciam, ben rentat, i el barrejarem amb les faves desgranades. En una cassola de terrissa hi fregirem ela alls amb l'oli, apartant-los així que es daurin i ficant-los al morter on els xafarem bé amb el pa (torrat o fregit) fins que quedi com una pasta que desfarem amb el raig de vinagre i l'aigua. Sofregirem les faves amb l'enciam a la cassola i deixant-ho fer fins que estigui ben tou. Ho adobarem amb sal i pebre i ho servirem. En lloc d'enciam hi ha qui hi posa carxofes a trossos.